ЗАПОЧНАХА ЛИ РЕПРЕСИИТЕ КЪМ СПРЯМО МЕДИИТЕ НЕУДОБНИ НА ВЛАСТТА? | FREI NЕWS\nЗАПОЧНАХА ЛИ РЕПРЕСИИТЕ КЪМ СПРЯМО МЕДИИТЕ НЕУДОБНИ НА ВЛАСТТА?\nBy FREI NЕWS 29.04.2015\nКого настъпи ТВ7 и как, че първото, което тръгва да изнася частния съдебен изпълнител са компютрите и сървъра?\nЮрист Димитрова действала по инструкции…\n– „Защо не започнете от номер едно в списъка ви – 50-те камери?\n– „Ще започнем от сървърното!“\n– „Сървърното! Действам по инструкции, а не по ред“.\nИнтересно каква и за кого е неугодна информацията съдържаща се в базата данни на телевизията?\nКой от влст имащите е силно притеснен, че може да изскочи някоя негова далавера?\nНека си припомним, че НАП наложи запор на ТВ 7 заради очаквано публично задължение.\nТакова нещо да се налага запор заради БЪДЕЩИ задължения го няма никъде.\nКой и защо се уплаши от ТВ 7?\nЗа КОГО нейната база данни съдържа компрометираща информация?\nЗа всеки случай ще поясня, че надали е за баба Пена и нане Вуте от Долно Нанагорнище\nКристина Димитрова, както се представи частният съдебен изпълнител пред TV7 и „действала по инструкции, поред браншовата структура не фигурира в списъка на Камарата на частните съдебни изпълнители. Т не фигурира дори като помощник на частен съдебен изпълнител, уточниха от Камарата.\nВ същото време журналистите от ТВ7 направиха жива верига пред офиса на бул. „Цар Борис Трети“. Според тях изземването на сървърите е неправомерно, защото на тях са качени архивите на телевизията\nЕто част от становището на Института за модерна политика по въпроса за изземането на базата данни на ТВ7\n„Акцията на частния съдебен изпълнител със съдействието на МВР срещу телевизиите ТВ7 и NEWS7 трябва да бъде незабавно преустановена. Тя е в грубо нарушение на чл. 10 от Европейската конвенция за правата на човека и защитата, с която се ползват свободата на изразяване и журналистическите източници.\nПравно недопустимо е акцията да се свежда до спор за собственост или търговски спор. Една медия не е сбор от вещи, компютри, сървъри и имоти. Посегателство с такъв мащаб засяга демократичните устои на обществото и свободата на словото.\nМВР и другите държавни институции следва да отчитат, че според Съда в Страсбург свободата на преценка на националните органи при намеса в свободата на печата е ограничена от интересите на демократичното общество в осигуряването и поддържането на свободен печат.“\nЦялото становище може да прочетете ТУК\nНеотдавна въпросната медия, чието разграбване днес толкова усърдно се защитава от „Протестна мрежа“ беше поставена в черния списък на http://petatakolona.com/, чийто създатели и държатели даже не се и крият, че са на хранилката на американското посолство в софия и няколко чуждестранни фондации със съмнителен произход на капиталите.\nЕто какво пише потребителя и вероятно автор на въпросният списък: „Полезен и обстоен списък с проруски групи, страници и профили във Facebook, публично споделени от притежателите им. Това не е лов на вещици, а полезен списък на троловете, които изглежда водят руска информационна война у нас и разпространяващи Путиновата пропаганда и опорни точки. Хубаво е да се знаят и да се наблюдават, съзнателно и несъзнателно работещите за чужди интереси.\nВсеки може свободно да сподели своите впечатления, добавяйки нови предполагаеми агенти на руската пропаганда в България към него. Списъкът няма претенции за 100% актуалност и достоверност. За по-голямо удобство, можете да го намерите в нашия форум.“\nАко го разгледате, ще установите, че в него не фигурират само БТВ, Планета ТВ.\nДа.. Действа се по списък!\nПонеже в този списък има доста медии, които не са венцеславещи САЩ и неговите колониални подлоги в страната, то възниква въпроса:\nКОЯ МЕДИЯ ЩЕ Е СЛЕДВАЩАТА?\nДали ще е агенция „Фокус“? Или може би ще е БНР? Защото всички те са във въпросния списък на неугодните медии, сайтове, фейсбук профили и т.н.\nОчаквайте от тези, които плакаха за свободата на словото в Париж в най-скоро време да дойдат и да закрият Вашата медия, Вашия сайт, Вашия ФБ профил и и т.н., защото се действа по списък, действа се по инструкции на.\nДА ЖИВЕЕ СВОБОДАТА НА СЛОВОТО И ПЕЧАТА!\nPosted in БЪЛГАРИЯ, МЕДИИ, ОБЩЕСТВО, ПОЛИТИКА


Открит урок, посветен на Руско-турската освободителна война, организира НЧ „Български искрици” - 2020.02.24 - Други - новини от Добрич\nОткрит урок, посветен на Руско-турската освободителна война, организира НЧ „Български искрици”\n24.02.20, 18:55 часа Преглеждания: 512\nНародно читалище „Български искрици”, съвместно с РК „46-и пехотен Добрички полк” на НД „Традиция”, организира на 1 март представяне на оръжие, униформи и снаряжение от Руско-турската освободителна война.\nСъбитието, което ще протече като открит урок, е посветено на Националния празник на Република България и 142-годишнината от Освобождението от турско робство. Възстановчици от добричкия военноисторически клуб ще покажат автентични огнестрелни и хладни оръжия от периода, реплики на казашки шашки и кинжали, униформи и снаряжение, изработени в пълно съответствие с оригиналите. Ще бъдат представени някои от родовете войски, участвали в Руско-турската Освободителна война – Българско опълчение, казачество, турска редовна армия и башибозук.\nОткритият урок ще започне в 12:30 часа на 1 март във Възрожденското училище в музея в АЕМО „Старият Добрич”.\nНародно читалище „Български искрици” кани своите приятели на вълнуваща среща с историята, която ще ни върне 142 години назад към героичните дни, донесли Свободата. Поради ограничения брой места, желаещите трябва да потвърдят присъствието си във Фейсбук.


Всеки човек по своята природа е шаман, тъй като се ръководи от стремежите на своя собствен дух към една или друга реализация. Именно затова сме напълно в правото си да възприемаме шаманизма не само като древна духовна практика, но и като най-естествената нужда на човек да следва природата на собствения си дух. За някои – шаманизмът е директен път към откровение, за други – непроявен такъв, т.е. неосъзната потребност, а за трети – възможност да се свържат с нов източник на енергия. Така анатомията на духа може да бъде определена от позицията на всички онези знания, които човечеството е натрупало за целия период от своето съществуване. Както и доколко еволюирал е нашият човешки дух. Но дали изобщо природата на човека може да еволюира?\nПриродата на духа на светлината започва от човешкия дух. Признакът, който отличава низшата природа на духа, е когато той започне да изтощава своята светимост, т.е. повече изразходва, отколкото излъчва. Най-сложната задача за съзнанието на човека е да успее да разбере същината на този въпрос и да започне да се развива в тази насока. Именно заради това бихме могли да разглеждаме и съзнанието като дух.\nПрепоръчителен абонамент за Telegram каналите Алхимия, Shaman и групата Онлайн-излъчвания на ЧОМ с цел настройка на програмата и отговори на въпроси.\nPrice is indicated in Rubles\n© The Perfect One Man, 2016—2021. 1 086 просмотров


Ekip7 Разград - Езиковата се подготвя за 130-годишния си юбилей\nЕзиковата се подготвя за 130-годишния си юбилей\nЗапочна подготовка за отбелязването на 130-годишния юбилей от създаването на ГПЧЕ „Екзарх Йосиф“ в Разград. За патронния празник на 5 май директорът на елитната гимназия Пейчо Георгиев е издал заповед на съставяне на комисия от шестима преподаватели, които отговарят за организацията на всички дейности.\nЗа юбилея на училището се подготвят серия от прояви, сред които издаване на годишник на ГПЧЕ „Екзарх Йосиф“ в тираж от 700 броя, разработка и внедряване на празнично униформено облекло сред учениците от Езиковата.\nЗа празника се подготвят разнообразни културни събития, сред тях са градски конкурс за рисунка и графика на сградата на гимназията, вечер на европейската култура и фотографска изложба на възпитаници на училището.\nГимназистите от ГПЧЕ „Екзарх Йосиф“ ще имат възможност да разкрият знанията и талантите си в рамките на Литературния конкурс „Училището – територия на духа“, Пролетния математически фестивал , Езиковото състезание „С чужд език без бариери“ и Конкурса по надпяване. Бившите възпитаници на гимназията могат да участват в конкурса за най-оригинално поздравление и послание за 130-годишния юбилей на школото.\nСамият празничен ден ще започне с откриване на изложба на възпитаници на учителя по изобразително изкуството Петко Антонов. После ще бъдат поднесени цветя пред барелефа на Екзарх Йосиф в двора на училището, след това започва шествие до гроба на акад. Анание Явашов, където ще бъде поднесен венец.\nЗа 130-годишнината на училището ще бъде връчено почетното отличие „Екзарх Йосиф“ на ученици, преподаватели, родители и общественици с принос за утвърждаването на гимназията. Юбилейният празник ще завърши с концерт на ученици на гимназията в салона на читалище „Развитие 1869“.


Всичко за керамичните плочки\nSeptember 9, 2015 procreator 1909\t0\nПреди да започнете ремонт на банята си е добре да научите малко повече за керамичните плочки, които са изключително издръжливи и поради това са предпочитани за облицовка на това помещение. На пазара се предлага огромно разнообразие, поради което понякога изборът не е толкова лесен.\nКерамичните плочки за баня са доста по-евтини от порцелановите. Също така са по-леки и затова се използват предимно за облицовка на тавани и стени. От друга страна обаче порцелановите са по-здрави и затова керамичните не са най-добрата повърхност за стъпване. Поради този недостатък те се предлагат на по-ниска цена.\nРазнообразието от керамични плочки е изключително голямо по отношение на стил, цвят и текстура, така че могат да задоволят всеки вкус. Те са много лесни за рязане и пробиване.\nБлагодарение на текстурата си, с керамичните плочки можете да добавите релеф на вашата банята. Има плочки например, които по ръбовете са скосени и един такъв елемент може да допълни цялостната визия на помещението. Друга интересна текстура е вълнообразната, която също придава красив вид на банята. Тези плочки наистина са много красиви, но не са препоръчителни да се поставят в зоната около душа, поради простата причина, че са малко по-трудни за почистване. Затова можете да замените плочките с текстура с други, които да имитират цяла стена.\nОт голямо значение е поддръжката на керамичните плочки. Изберете такива, които имат трайно покритие. Можете да тествате като закупите само една плочка и я изпробвате в домашни условия с различни и силни почистващи препарати.\nСпециалистите препоръчват да почиствате керамичните плочки с битови препарати. Ако използвате силен препарат е най-добре преди това да го тествате, въпреки че тези плочки са издръжливи. Освен това те лесно се почистват само с четка и сапун и не винаги имат нужда от някакви по-специални почистващи препарати.\nКолкото до монтажа им, процесът е много лесен, така че всеки, който има опит в поставянето и лепенето на плочки, може и сам да го направи. Голяма част от керамичните плочки днес се произвеждат със специални обозначения под формата на стрелки, които се намират на гърба. Това улеснява реденето им в желаната посока, така че всеки един да може правилно да ги постави.\nNo Comments on "Всичко за керамичните плочки"


XNETBG.NET - Конспирации, уфология, тайни общества, мистика - Глюкопротеин унищожава раковите клетки напълно!\nСъздадена на Вторник, 10 Февруари 2009 16:34\nНаписана от Peacekeeper\nРаботи на 100% и унищожава раковите клетки напълно без опасност да се появят отново след години. Така описват учените най-обещаващото лекарство против Рак.\nСедмична инжекция от 100 милиардни от грама безобиден глюкопротеин (естествено-образувана молекула от захарен и протеинов компонент) активира имунната защита и лекува рака без да причинява странични ефекти.\nНормалният Gc протеин (също познат като Витамин-D свързващ протеин) е обилен глюкопротеин, намиращ се в кръвния серум, който се превръща в молекулярния ключ, активиращ макрофагите, когато се преобразува в активната си форма, наречена Gc макрофаг активиращ фактор (Gc-MAF). Gc се активира при преобразуването си в Gc-MAF с помощта на Б и Т клетки (костен мозък и бели кръвни клетки). Според учените, раковите клетки секретират ензим, познат като alpha-N-acetylgalactosaminidase (Nagalase), който блокира преобразуването на Gc протеина в Gc-MAF и предотвратява унищожаването на туморните клетки. Това е причината ракът да не е засичан от имунната система. Резултатът са инфекции, които най-често убиват раково болните.\nВеднъж в седмицата инжекция (100 нанограма) от Gc-MAF активира макрофагите и имунната защита, и не след дълго болестта е победена подобно на обикновения грип.\nНобуто Ямамото, директор и молекулярен биолог от института на Терапевтична имунология във Филаделфия, щата Пенсилвания, каза: "това е най-могъщият макрофаг активатор, откриван някога."\nНа снимката е дадено как макрофаг изяжда раковата клетка\nВеднъж произведени макрофагите в достатъчно количество, другa Gc-MAF инжекция не е необходима за една седмица напред, защото макрофагите имат полуживот от 6 дена. След 16-22 седмици лечение с Gc-MAF количеството на ензима Nagalase ще е в рамките на нивата при здравите хора, което доказва, че туморите са напълно унищожени. Лечението е абсолютен успех.... проработи 100% и 16 пациенти с диагноза рак на гърдата бяха излекувани за период от 4 години, гласи изданието от 15 Януари (International Journal Cancer).\nВ друго свое изследване на д-р Ямамото и колегите му, публикувано през Юли 2008, Gc-MAF терапията на 8 пациенти с рак на дебелото черво, които вече били преминали веднъж през операционната маса, завършила успешно след 32 до 50 седмици (32-50 инжекции). "Всички пациенти се завърнаха обратно в границите на нормалното здраве, след като се повишиха нивата на Nagalase в кръвта им, унищожавайки всяка ракова клетка." Този ефект продължил 7 години без повторна поява на тумори.\nGc-MAF терапията се развива изключително бавно, въпреки че е позната още от 1993 година.\nОпитите са потвърдени през 2003 от независими лаборатории в Германия, Япония и САЩ, които успешно демонстрираха активацията на макрофагите след инжекцията на глюкопротеина.\nПрез 1997 д-р. Ямамото инжектира лекарството в мишки с тумори. Резултатите са същите. 4 инжекции удължили живота на болното животно с 6 пъти в сравнение с други болни мишки, които не са били подложени на лечение.\nНационалният институт по ракови заболявания в САЩ обяви през 2004, че 72 милиарда долара са инвестирани в борбата с болестта. Още 55 милиарда са инвестирани в опияти, които не допринасят с нищо. Ако обикновен пациент бъде подложен на GcMAF терапия, то той би заплатил цена за цялото си лечение от около 4500 долара (150 долара на инжекция). За сравнение генната терапия е на цена от 13 000 до 100 000 долара на годиниа, но резултатът е почти нищожен.\nДопълнение: За съжаление лечението, за което прочетохте току що не е достъпно никъде. Откривателят му се опитва да патентова версия, но изпитва изключителни затруднения, въпреки че методът се е доказал многократно - излекувани са напълно хора с различни видове рак без усложнения и странични ефекти. Докато Gc-MAF се синтезира в здрав възрастен, няма достъпни центрове за извличане на серума от кръвта, за да се инжектира на болен.\nНадяваме се, че някой ден лекарската общност ще напише протоколи за този вид лечение и как да се внедри. GcMAF е естествена молекула, която не може да се патентова. Целта на статията е да съобщи, че е открит начин за лечение на раково болните, и че само така могат да бъдат избавени от ужасната болест.\nBill Sardi & Timothy Hubbell\nBill Sardi е здравен изследовател и автор на няколко книги, често изнася лекции в Калифорния.\nTimothy Hubbell е биохимик от Cincinnati. Той е първият, който обръща внимание на откритието и го заявява открито.


Ошо. Трансцеденция на седемте тела\nПими ® » Ошо » Ошо - Трансформация на седемте тела » Ошо. Трансцеденция на седемте тела\nВие казахте, че имаме седем тела: етерно, ментално и т.н. Понякога е трудно да се съвместят индийските слова с термините на западната психология. На Запад няма такава теория, как да преведем тези различни тела на наш език? Духовното се разбира, но етерното? Астралното?\nДумите могат да се преведат, като се обърнете към източници, в които не сте търсили. Юнг е много по-добър от Фройд в навлизане отвъд рамките на повърхностното съзнание, но и той е само начинаещ. Затова може да научите повече от антропософията на Щайнер, от теософските съчинения "Тайната доктрина" и "Разбулената Изида"на мадам Блаватска, от работите на Ани Безант, Летбитер и полковник Олкът. Известна представа може да добиете от доктрините на розенкройцерите. Западна е и великата традиция на магията и алхимията на Хермес Трисмегист, както и тайните писма на есеите - братство на херметици, инициирало Христос. От по-съвременните - Гурджиев и Успенски също могат да бъдат полезни.\nТова, което ви говорих, се опитах да го изложа с вашата терминология. Употребих само една дума, която не е от западната терминология - нирванично тяло. Останалите шест термини - физическо, етерно, астрално, ментално, духовно и космическо, нямат индийски произход. Те принадлежат на Запада. На Запад никога не са споменавали за седмото тяло, не защото там не е имало хора, които са го познавали, а защото седмото не се поддава на описание.\nАко тези термини са сложни за вас, наричайте ги просто "първо тяло", "второ", "трето" и т.н. Описвайте ги без термини. Самото описание е достатъчно, терминологията не е съществена.\nКъм тези седем тела може да се подходи от различни страни. За сънищата може да се използват термините на Фройд, Юнг, Адлер. Това, което те наричат съзнание, всъщност е първото тяло. Подсъзнанието е второто, не съвсем точно казано, но достатъчно близко. Това, което те наричат колективно неосъзнато (безсъзнателно), е третото тяло, но пак не е точно, а само приблизително.\nАко няма общи термини, може да се създадат нови. Дори е по-добре, защото новите термини не носят стари, странични нюанси в значението си. Когато се употребява нов термин, той става по-значим, тъй като не носи предишните асоциации и се усвоява по-дълбоко. Затова без страх създавайте нови слова.\nЕтерното тяло е свързано с небето и пространството. Астралното е най-малкото, сукшма, последното, атомът, след който изчезва материята.\nМенталното не е трудно да се обясни, духовното - също. Космическото също не представлява трудност.\nПосле стигаме до седмото, нирваничното. Нирвана означава пълно прекратяване, абсолютна пустота. Не съществува даже семето, всичко е изчезнало. В превод означава "угасване на пламъка". Пламъкът е угаснал. Светлината я няма. Не си задаваме въпроса, къде е отишла. Тя просто е престанала да бъде.\nНирвана означава пламък, който е угаснал. Няма го никъде или е навсякъде. Няма определено място на съществуване, няма определено време или момент на съществуване. Нирвана е самото пространство, самото време. Може да е битие или небитие, няма значение. Тя е навсякъде, затова може да се използва и едната и другата дума. Ако е някъде, не може да бъде навсякъде, ако е навсякъде, не може да бъде някъде, затова никъде и навсякъде означават едно й също. За седмото тяло се налага да се ползва думата нирванично тяло, защото няма по-подходящо слово.\nСами по себе си думите са без значение. Само преживяното има значение. Ако сте опознали донякъде някои от тези седем тела, казаното добива смисъл за вас. Има различни методи, които могат да ви помогнат да опознаете всяко от тях.\nЗапочнете от физическото и тогава ще ви се открие всяка следваща крачка. Щом почнете да работите с първото тяло, ще добиете представа за второто. Затова започнете от физическото. Усещайте го, осъзнавайте го във всеки момент. И не само външно. Тялото може да се усеща и отвътре. Аз усещам ръката си такава, каквато я виждам отвън, но имам и вътрешно усещане за нея. Като си затворя очите и не я виждам, остава вътрешното усещане, че там нещо има. Осъзнавайте тялото си не само такова, каквото го виждате отвън. Очите няма да ви заведат вътре. Вътрешното чувство е съвсем друго.\nКогато за пръв път усетите тялото си отвътре, ще разберете какво е да си вътре в тялото. Като го виждате само отвън не може да узнаете тайните му, защото познавате само външните му очертания, както го виждат другите. Ако виждам тялото си отвън, аз го познавам такова, каквото го виждат другите, а не каквото е за мен. Вие виждате ръката ми и аз я виждам. Това е нещо обективно. И вие, и аз я познаваме еднакво. Но по този начин ръката не може да се опознае вътрешно. Тя е станала обществена собственост. Познавате я, и аз я познавам.\nСамо като я видя отвътре, тя ще стане моя, а това не може да се сподели. За вас не е достъпно моето усещане за ръката ми отвътре. Само аз го познавам. Тялото, което познаваме, не е нашето тяло. То е обективно и познато на всички. Лекарят може да го изследва в лабораторията си, но това не е вашето тяло. Само личното знание може да ви води навътре, общодостъпното не може. Ето защо нито физиологията, нито психологията, занимаващи се с наблюдения отвън, не довеждат до опознаване на вътрешните ни тела. Опознато е само физическото тяло.\nОт това са възникнали много дилеми. Човек се чувства прекрасен отвътре, но ние можем да го принудим да повярва, че е уродлив. Ако всички до един считаме, че е такъв, на него също му се налага да се съгласи с нас. Но никой не се усеща гаден отвътре. Вътрешното усещане е винаги усещане за красота. А външното усещане дори не е чувство. То е просто мода, критерии, натрапени отвън. Човек, прекрасен за едно общество, може да е уродлив за друго; може да бъде красив в един момент на историята, а в друг момент да не е такъв. Но съкровеното ни чувство е винаги усещане за красота и ако нямаше външни критерии, нямаше да съществува и уродливост. Ние носим фиксиран образец за красота. Оттук и делението на красиво и безобразно. Ако всички ослепеем, няма да има уроди. Всички ще са красиви.\nЗатова първата крачка е да усетим тялото си отвътре. В различните ситуации тялото отвътре се усеща различно. Когато сте влюбени имате едно усещане, когато ненавиждате, вътрешното чувство е съвсем друго. Попитайте Буда, той ще отговори: "Любовта е красота", защото знае вътрешно, че когато обича е прекрасен. Когато възниква ненавист, гняв, завист, вътре у вас се появява нещо, което предизвиква усещането за безобразие. Затова се усещате различни при различни обстоятелства, в различни моменти и състояния на ума.\nУсещането за мързел е различно от чувството за активност, съвсем друго е усещането, когато ви се спи. Тези разлики трябва добре да се познават. Само тогава ще успеете да се запознаете с вътрешния живот на тялото си. Тогава ще узнаете вътрешната история и вътрешната география на самия себе си в детството, юношеството, старостта.\nЩом човек започне напълно да опознава тялото си отвътре, автоматично в полезрението му се появява второто тяло и той започва да го опознава отвън. По-точно, когато опознаете първото тяло отвътре, започвате да осъзнавате второто отвън.\nОставайки извън първото тяло, не е възможно да опознаете второто, но ако сте вътре в първото, можете да видите външната страна на второто. Всяко тяло има две измерения - външно и вътрешно. Както стената има две страни - една, обърната навън и втора - навътре, така всяко тяло има две очертания. Опознавайки първото тяло отвътре, започваш да усещаш второто отвън.\nВече си между тях, вътре в първото и отвън на второто. Това второ, етерно тяло, прилича на гъст облак. През него се минава безпрепятствено, но то не е прозрачно и отвън не се вижда какво има в него. Първото тяло е плътно, второто е със същата форма, но не е плътно.\nКогато умре първото тяло, второто живее тринадесет дни. То пътешества с вас. След тринадесет дни то също умира. Разтваря се, изчезва. Ако опознаете второто си тяло, докато е живо първото, ще можете да усетите как става това.\nВторото тяло може да излиза от първото. Понякога, по време на медитация, това второ тяло се вдига или спуска и ви се струва, че гравитацията не ви действа, че сте напуснали планетата Земя. Но като отворите очи, виждате, че сте на земята и не сте я напускали. Това усещане за реене идва от второто тяло, не от първото. За второто тяло не съществува законът за гравитацията и когато го опознаете, усещате особено чувство на свобода, което е непознато за първото тяло. Вече можете спокойно да напускате тялото си и да се връщате в него.\nТова е втората степен на познание на преживяванията на второто тяло. Методът не е сложен. Просто пожелайте да излезете от тялото си и ще се окажете извън него. Самото желание води до осъществяване. Няма нужда от усилия, защото няма сила на притегляне. За първото тяло голяма трудност представлява гравитацията. Ако искам да дойда до вас, ще трябва да преодолея силата на земното притегляне. Ако нея я няма, достатъчно е само да пожелая нещо и то става.\nТочно върху етерното тяло се работи при хипнотичните сеанси. Първото тяло не участва в хипнозата, а само второто. Ето как човек с отлично зрение може да ослепее. Ако хипнотизаторът ви каже, че сте ослепели и вие му повярвате, ще загубите зрението си. Въздействал е върху етерното ви тяло, внушението е било насочено натам. Ако сте в дълбок транс, може да се въздейства върху второто ви тяло. Здрав човек може да се парализира, ако му бъде внушено, че е парализиран. Хипнотизаторът не трябва да употребява думи, които предизвикват съмнение. Ако каже: "Струва ми се, че си ослепял", това няма да проработи. Той трябва да бъде абсолютно уверен. Само тогава внушението се осъществява.\nЗатова просто кажете: "Аз съм извън тялото си". Пожелайте го и ще бъдете извън него.\nОбикновено сънят принадлежи на първото тяло. Умореното от дневните грижи първо тяло се отпуска. По време на хипноза второто тяло потъва в сън. Ако то заспи, можете да работите с него.\nКогато се разболеете помнете, че седемдесет и пет процента от болестите идват от второто тяло и се разпространяват в първото. Второто е толкова внушаемо, че студентите-медици първокурсници обикновено се разболяват от болестите, които изучават. Появяват им се симптомите на тези болести. Ако се обсъжда главоболието, всеки несъзнателно се потопява в себе си и се пита: "Не ме ли боли главата?" Потъването вътре в себе си влияе върху етерното тяло, предположението се подема, проектира се и поражда главоболие.\nРодилните болки идват от второто, не от първото тяло. Чрез хипноза раждането на дете може да стане съвсем безболезнено. Има първобитни общества, в които жените не познават родилните мъки, защото не им е идвало на ум, че съществуват. Но всеки тип цивилизация създава общи представи, които после стават неразделна част от очакванията на всеки човек.\nВ състояние на хипноза няма болка. Под хипноза може да се правят дори хирургични операции, защото ако се внуши на второто тяло, че няма да боли, човек наистина няма да изпита болка. Лично аз предполагам, че всяка болка, както впрочем и всяко удоволствие, идва от второто тяло и се разпространява в първото. Затова, ако се промени внушението, причиняващо болка, ще започне да се изпитва удоволствие и обратното.\nПроменете представите си, променете етерния ум, и всичко ще се измени. Бъдете цялостни в желанието си и то ще се изпълни. Единственото, което отличава желанието от волята, е целостността. Когато пожелаете нещо напълно, изцяло, с всички сили на душата си, то се превръща в сила на волята.\nАко сте цялостен в желанието си да излезете извън тялото си, ще успеете. Само тогава ще имате възможност да опознаете второто тяло отвътре. Когато излезете извън физическото си тяло, вече не сте по средата между първото и второто. Вие сте вътре във второто. Първото тяло го няма.\nВ този момент можете да опознаете второто си тяло отвътре, както преди сте го направили с първото. Ще усетите вътрешната му работа, вътрешния му механизъм, неговия вътрешен живот. Първият опит ще бъде труден, но после ще се научите да пребивавате в двете тела: първото и второто. Вниманието ви ще е съсредоточено в две измерения, в две сфери.\nЩом влезете във второто тяло ще се окажете от външната страна на третото, астралното тяло. При астралното не е необходима дори воля. Достатъчно е желанието да сте вътре в него. Вече не е нужна цялостност. Ако искате да влезете, можете да го направите. Астралното тяло е газообразно, подобно на етерното, но е и прозрачно. Щом излезете от второто, ще попаднете в центъра на третото тяло. И няма да сте наясно къде сте, отвън ли, отвътре ли, защото границата е прозрачна. Астралното тяло е с размерите на първите две тела. До петото тяло размерът на всички тела е еднакъв. Съдържанието се променя, но размерите остават същите. Шестото тяло вече има космически размер. А седмото изобщо няма размер, дори космически.\nЧетвъртото тяло няма никакви граници, между него и третото тяло няма дори прозрачна стена. Има очертание, но няма стена, затова и не е необходим никакъв метод за проникване в него. Който е достигнал третото си тяло, лесно може да влезе в четвъртото.\nНо да се излезе от рамките на четвъртото е също толкова трудно, колкото и от първото, тъй като завършва менталното ниво. Петото тяло е духовното тяло.\nПетото тяло е духовно. Преди да се достигне, трябва да се преодолее стена, но не такава, каквато е стената между първото и второто. Сега стената е между различните измерения. Започва нов план.\nЧетирите предишни тела принадлежат на едно и също измерение. Разделени са по хоризонталата. Сега вече разделението е по вертикалата. И стената между четвъртото и петото тела е по-висока, отколкото при което и да е от по-нисшите тела, защото нашият поглед по традиция е хоризонтален, а не вертикален. Ние гледаме на една или друга страна, а не нагоре и надолу. Движението от четвъртото към петото тяло е преход от нисш към висш план. Разликата вече не е между външното и вътрешното, а между нисшето и висшето. Не можете да преминете към петото ниво, докато не започнете да гледате нагоре.\nУмът винаги гледа надолу. Ето защо системата йога е против ума. Умът тече надолу като вода. Водата никога не е била символ на духовна система, защото самата й природа е да тече надолу. Огънят е символ в много духовни системи. Огънят винаги е устремен нагоре и никога надолу. Затова той е символ на придвижването от четвъртото към петото тяло. Трябва да престанете да гледате надолу и да погледнете нагоре.\nНо как да се гледа нагоре? Какъв е начинът? Навярно сте чували, че по време на медитация очите трябва да са насочени към аджна чакра. Очите са фокусирани нагоре, сякаш искате да видите черепа си отвътре. Очите са също символ, символ на виждането. Нашето зрение, способността да виждаме се асоциира с очите, те стават средство за вътрешно виждане. Ако вдигнете очи нагоре, виждането ви също се обръща нагоре.\nРаджа йога започва от четвъртото тяло. Само хатха йога започва от първото, другите йоги - от другите тела. Теософията започва от второто, а някои други системи от третото тяло. Тъй като цивилизацията започва да прогресира след четвъртото тяло, много системи започват от него. Но от него може да се започне само когато предишните три тела са отработени в предишни животи. Тези, които изучават раджа йога по книги или под ръководството на свами и гуру, без да знаят дали са отработили трите си по-нисши тела, непременно ще се разочароват, защото не може да се започва директно от четвърто ниво. Отначало трябва да се преминат първите три. И едва тогава - четвъртото. Четвъртото тяло е последното, от което може да се започва. Има четири вида йога: хатха йога - за първото, мантра йога - за второто, бхакти йога - за третото, раджа йога - за четвъртото тяло. В предишните времена всички трябвало да почват от първото тяло, но днес не е така, защото съществуват много и различни хора - едни са стигнали в предишния си живот до второто тяло, други - до третото и т.н. Но що се отнася до сънищата, непременно трябва да се започва от първото тяло. Само тогава ще узнаете всичките му диапазони и граници.\nВ четвъртото тяло съзнанието ви трябва да прилича на огън - да се стреми нагоре. Има много начини за проверка. Например, ако умът е насочен към секса, това е като течението на водата надолу, защото сексуалният центърът се намира надолу.\nВ четвъртото тяло е нужно погледът да се обърне, нагоре, а не надолу. Ако на съзнанието му предстои да се издига, трябва да се започва от центъра над очите, не по-ниско. Има само един център по-високо от очите, от който може да се тръгне нагоре - аджна. Затова погледът трябва да се концентрира нагоре, в третото око.\nВ живота постоянно ни се напомня за третото око. В Индия омъжената жена се различава от девойката по червената точка върху третото си око. Девойката трябва да гледа надолу към сексуалния си център, а щом се омъжи, трябва да насочи поглед нагоре. Сексът трябва да се промени от сексуалност към нещо извън нея. За да й се напомня това, жената носи цветния знак тилак на третото око.\nМного хора носят на челото си тилак. Различните саняси и поклонници ползват голямо разнообразие от знаци. Използват също и сандалова паста - чандан. Щом очите бъдат обърнати нагоре към третото око, в този център се разгаря силен пламък. Усеща се парене. Отваря се третото око и е необходимо да се охлади. За тази цел в Индия използват сандалова паста, тя притежава характерен аромат, който има отношение към третото тяло и неговата трансцедентация. Прохладният аромат на пастата и особеното място на нанасянето й напомнят за третото око, привличат вниманието нагоре.\nАко затворите очи и аз докосна с пръст мястото на третото око, всъщност няма да се докосна до него, но вие ще го усетите. Достатъчно е едно леко докосване без натискане, съвсем леко докосване. Затова сандаловият аромат, нежното допиране и усещането за прохлада е напълно достатъчен, за да се насочи постоянно вниманието ви в третото око.\nЗа да се премине отвъд четвъртото тяло има само една техника, един метод - гледане нагоре. Сиршасана - челната стойка на глава, обърнатата поза на тялото, дава добри резултати, защото очите по принцип гледат надолу. Дори ако стоите на глава, вие пак гледате надолу. Но в тази поза "надолу" е всъщност "нагоре". Течението на енергията надолу е пренасочена възходящо.\nЕто защо по време на медитация, без да знаят това, много хора застават в обърнати пози. Започват да правят сиршасана, защото се е променила посоката на потока от енергия. Умът толкова е свикнал енергията да тече надолу, че когато това се промени, той не се чувства добре.\nЗаставайки на глава хората се успокояват, защото енергията отново тече надолу. Но по отношение на центровете, на чакрите, това е възходящо движение.\nСиршасана е използвана като метод за преход от четвъртото в петото тяло. Главното, което трябва да се запомни, е че трябва да се гледа нагоре. Това може да се постигне чрез тратака (втренчено гледане в определен предмет), концентрация върху слънцето и по много други начини.\nНо най-добре е да се прави вътрешно. Просто затворете очи!\nВсе пак, отначало трябва да се премине през първите четири тела, иначе техниката няма да ви помогне, а само може да ви причини разстройство и психични заболявания, защото се нарушава приспособимостта на цялата система. Четирите тела гледат надолу, а вие, с вътрешния си ум, гледате нагоре. Тогава е голяма вероятността да заболеете от шизофрения.\nАз считам, че шизофренията е резултат от точно такава ситуация. Ето защо обикновената психиатрия не може да проникне в шизофренията. Умът на шизофреника работи едновременно в две противоположни посоки - намира се отвън, а гледа навътре, стои вън и гледа нагоре. Необходимо е цялата система да е в хармония. Ако още не познавате физическото си тяло отвътре, тогава съзнанието ви ще е насочено надолу. Това е здравият, верният подход. Никога не се опитвайте да обърнете нагоре ум, който се движи отвън, защото ще завършите с раздвояване и шизофрения.\nНашата цивилизация и религия носят главната отговорност за раздвояването на личността на човека. Те не се интересуват от пълната хармония. Има учители, които преподават методи за вдигане на енергията нагоре на хора, които още дори не са влезли вътре във физическото си тяло. Методите работят, но половината от личността остава извън тялото си, а втората половина се движи нагоре. И се получава страшно раздвоение. Човек става двама различни души - понякога един, понякога друг, веднъж мистър Джекил, друг път д-р Хайд.\nСъществува възможност да станем седем различни души наведнъж. Тогава се получава тотално разцепление. Човекът става седем различни енергии. Една част от него се движи надолу, държейки се за първото тяло, друга е свързана с второто, някаква друга - с третото. Една част върви нагоре, друга - кой знае накъде. Липсва му център.\nГурджиев оприличава такъв човек на дом, в който стопанинът отсъства и всеки слуга заявява, че именно той е стопанин. Когато почука някой, слугата, който е най-близко до вратата, влиза в ролята на стопанин. На следващия ден друг слуга отваря вратата и заявява, че той е стопанинът.\nШизофреникът няма център. А ние всички сме такива! Ние просто мъничко сме се приспособили към обществото, това е всичко. Разликата е само в степента. Стопанинът отсъства или спи и всяка наша част заявява правата си. При сексуално влечение стопанин става сексът. Морал, семейство, религия - всичко е забравено. Сексът става пълноправен собственик на дома. А когато премине, след него идва разочарованието. Здравият смисъл взема връх и заявява: "Аз съм стопанинът". Сега той се разполага и лишава секса от всякакви права.\nВсеки сам иска да управлява дома. Когато възникне гняв, той става стопанин. Сега няма място нито за здравия разум, нито за съзнанието. Никой не е в състояние да противостои на гнева. Поради това и не се разбираме един друг.\nЧовекът, който ви обича, изведнъж се разсърдва и любовта изчезва. Вие сте в недоумение - всъщност обичал ли ви е изобщо? Любовта е била само слугата, така както и гневът. А стопанинът не си е вкъщи. Затова обикновено на никого не може да се доверите. Нали човекът не е стопанин и всеки слуга може да оглави дома му. А самият човек го няма, той е никой, той не е единен.\nСъветвам ви да не правите опити с техниките за гледане нагоре, докато не бъдат преминати първите четири тела. Иначе ще настъпи разцепление, през което не може да се прехвърли мост, и ще се наложи да чакате ново въплъщение, за да започнете всичко отначало. Най-добре е да се практикуват техниките, които започват от началото. Ако в предишните си раждания вече сте преминали трите първи тела, много бързо ще преминете през тях. Няма да имате затруднения. Вие ще познавате пространството, ще познавате пътя. Те ще преминат през вас и вие ще ги познаете - нали вече сте ги минали! Тогава можете да вървите нататък. Затова настоявам винаги всеки да започва от първото тяло. Всеки!\nДвижението след пределите на четвъртото тяло е много важно. До четвъртото тяло вие сте човек. Сега ставате свръхчовек. В първото тяло сте просто само животно. С второто у вас се проявява човешкото. И чак в четвъртото то напълно разцъфтява. Цивилизацията не е стигнала по-далеч от четвъртото.\nСлед четвъртото тяло се появява надчовешкото ниво. Христос не може да се причисли към хората, Буда, Махавира, Кришна - всички те са над човешките предели. Те са свръхчовеци. Погледът нагоре е скок от четвъртото тяло. Като гледам отвън първото си тяло, аз съм само животно, което може да стане човек. Разликата е в това, че аз мога да стана човек, а животното - не. На дадения момент и двамата с него сме под човешкото ниво, недоочовечени. Но аз имам възможност да продължа нататък. И започвайки от второто тяло, разцъфтява човешкото същество. Тези, които са в четвъртото тяло, ни изглеждат свръхчовеци. А всъщност не е така. Айнщайн и Волтер ни се струват свръхчовеци. Но не са. Те са проявили пълния разцвет на човешкото същество, а ние сме на човешкото ниво, затова те са по-високо от нас. Но те не са се издигнали над човешкото измерение. Само Буда, Христос и Заратустра са повече от хора. Поглеждайки нагоре, повдигайки съзнанието си нагоре от четвъртото тяло, те са преминали границата на ума. Те са трансцентирали менталното тяло.\nИма притчи, които си струва да обсъдим. Мохамед казва, че когато погледнал нагоре, нещо слязло отгоре в него. Ние обясняваме това "отгоре" с географски понятия, затова небето става жилище на богове. За нас "горе" значи небе, "долу" значи пространство под земята. Но при такова обяснение символът не е разбран. Когато Мохамед гледа нагоре, не гледа небето, а аджна. Когато казва: нещо слезе отгоре - това е вярното усещане. Но за нас "горе" има друго значение.\nНа всички изображения Заратустра гледа нагоре, неговите очи никога не са наведени надолу. Той гледал нагоре, когато за пръв път видял божественото. Божественото слязло при него във вид на огън. Ето защо персийците се покланяли на огъня. Усещането за огън идва от аджна. Когато устремиш взор нагоре, тази точка почва да пламти, сякаш всичко гори. Благодарение на това горене човек се трансформира. Долната същност изгаря, унищожава се и се ражда висшето същество. Това означава "да минеш през огъня".\nСлед петото тяло попадате в друга област, в друго измерение. Движението от първото към четвъртото тяло върви от външното към вътрешното, от четвъртото към петото - отдолу-нагоре, от петото тяло движението е от егото към не-егото. Това е съвсем друго измерение. Става дума не за външно и вътрешно, изкачване или слизане. Въпросът е в "аз" и "не-аз". Цялата работа е в това - има ли център или няма.\nДо петото тяло човек няма център - разделен е на множество части. Чак в петото тяло има център, единство, цялостност. Но центърът става его. Сега този център ще бъде препятствие за по-нататъшния прогрес. Всяка крачка, която до момента е била крачка напред, се превръща в пречка. Налага се да изоставите всички мостове, които преминавате. Те са ви помогнали да се прехвърлите на другия бряг, но ако се привържете към тях, ще се превърнат в пречка.\nВ петото тяло е необходимо да се създава центърът. Гурджиев нарича този пети център кристализация. Вече няма слуги. Стопанинът е взел в ръцете си всичко и е станал истински стопанин. Събудил се е, върнал се е у дома. В негово присъствие слугите млъкват и пазят тишина.\nКогато влезете в петото тяло, става кристализация на егото. Ето такова е по-нататъшното движение. И кристализацията трябва да се изостави. Да се изгуби в пустотата, в космоса. Само който има нещо, може да го загуби, затова да се говори за неегоистичност (липса на его) до петото тяло е нелепо и абсурдно. Вие нямате его, как може да го загубите. Или може да се каже, че имате много различни видове его. Всеки слуга има свое его, затова вие сте с мулти-его, вие сте мултиличности, мул-типсихологични, а не цялостни.\nНе можете да се разделите с егото, защото го нямате. Богаташът може да се откаже от богатствата си, но не и беднякът. Той няма от какво да се отказва, няма какво да губи, но има бедняци, които си мислят за отказ. Богатият винаги се бои да се откаже, защото има какво да губи, а бедният винаги е готов да се откаже. Готов е, но няма от какво. Петото тяло е най-богатото. То е кулминация на всичко достъпно на човешкото същество. Петото тяло е връх на индивидуалността, връх на любовта, състраданието, на всичко достойно и красиво. Бодлите са изчезнали. Вече трябва да изчезне и цветето. И да остане само ароматът.\nШестото тяло е област на благоухание, на космически аромат. Няма нито цвете, нито център. Има окръжност, но няма център. Може да се каже, че всичко е станало център, или че няма център. Има само чувство за разпростиране. Няма раздвоеност, няма разделение, няма дори деление на "аз" и "не-аз", на "аз" и на "другите". Изобщо няма разделение.\nИ тъй, индивидуалността може да бъде изгубена по един от двата начина: първият - шизофрения, разпиляване в много подличности, вторият - космически, изчезване във висшето, във великото, в Брахма, разтваряне в пространството. Няма цвете, но има аромат.\nЦветето също е пречка, но когато съществува само аромат - това е съвършенство. Вече няма източник и той не може да умре. Той е безсмъртен. Всичко, което има източник, ще умре, но когато няма цвете, няма и източник. Ароматът е вечен и безпричинен, за него няма граници, няма смърт. Цветето има свои ограничения, ароматът - не. За него няма прегради, той продължава да се разпространява и отива извън пределите.\nЗатова от петото тяло вече не става дума за движение нито нагоре, нито надолу, нито встрани, навътре или навън. Въпросът е в това да си с его или без его. А егото е нещо, с което най-трудно се разделяш. Егото не е проблем до петото тяло, защото целият прогрес се дължи на егото. Никой не иска да е шизофреник. Всеки предпочита да има кристализирана личност. Затова всеки садхака, всеки търсещ може да достигне до петото тяло.\nЗа да се излезе обаче отвъд границите на петото тяло, няма метод, тъй като всеки метод е свързан с егото. Когато използвате метод, укрепвате егото. Ето защо тези, които искат да излязат извън петото тяло, говорят за не-метод. Говорят за липса на метод, за не-техника. Вече няма накъде. От петото тяло нататък не е възможен никакъв метод.\nДо петото тяло използвате метод, но след него това не е възможно. Защото трябва да изчезне този, който го използва. Когато използвате нещо, ставате по-силни.\nЕгото ви кристализира, става ядро на кристализация. Ето защо тези, които са останали в петото тяло, говорят за безкрайни души, за безкраен дух. Те приемат всеки дух като един атом. Два атома не могат да се срещнат. Те нямат нито вход, нито изход, те са затворени за всичко извън тях.\nЕгото няма прозорче. Може да се използва думата на Лайбниц монада. Тези, които остават в петото тяло, се превръщат в монади, в атоми без вход и изход. Те са сами, съвсем сами.\nНо и това кристализирано его трябва да се изгуби, а как да се разделиш с него, ако няма някакъв метод за това? Как да се излезе извън него, ако няма път? Как да се избяга от него? Няма никакъв изход. Дзен-монасите говорят за порта без врати. Врати няма, но все пак трябва да се излезе от тях. Тъй че, какво да се прави? Първо, да не се отъждествяваш с тази кристализация. Просто осъзнай тази заключена къща на "аз"-а. Просто го осъзнай, нищо не прави и тогава се получава експлозия! Оказвате се извън пределите. Има такава дзен-притча.\nСлага се в бутилка гъше яйце. Излюпва се малко гъсенце и започва да расте, но гърлото на шишето е тясно и то не може да излезе извън него. Трябва или да се счупи шишето, или гъската да загине. Питат търсещия. "Какво да се прави? Не искаме да изгубим нито едното, нито другото. Трябва да се спаси и гъската и бутилката. Как да се постъпи?" Това е въпросът към петото тяло. Когато няма изход, когато гъската расте, когато е завършила кристализацията, как да се постъпи?\nУченикът се затваря в стаята си и започва да размишлява. Какво да прави? Възможни са само два варианта - да се разбие бутилката и да се спаси гъската или тя да умре и да се запази шишето. Медитиращият мисли, мисли и мисли. Измисля нещо, после го отхвърля, защото нищо не може да се направи. Учителят го връща отново да мисли, за да измисли нещо.\nВ течение на много дни и нощи ученикът размишлява и все нищо не може да измисли. Накрая настъпва момент, когато самото мислене спира. Той изхвръква от стаята с вик: "Еврика! Гъската е на свобода!" Учителят не пита по какъв начин е излязла, защото думите са празна работа. За да се излезе от петото тяло е необходим дзенски коан. Нужно е само да се осъзнае кристализацията - и гъската е на свобода! Настъпва момент, когато изчезвате, няма "аз". Кристализацията е изоставена. За петото тяло главното е било кристализацията - центърът, егото. Това е необходимо като преход, като мостче, без което не може да се премине петото тяло. Но мостчето вече не е потребно.\nИма хора, стигнали до петото, без да минат през четвъртото. Хората с големи достойнства в някакъв смисъл завършват кристализацията и достигат петото тяло. По-своему е кристализиран и този, който е станал президент на дадена страна. Своеобразна кристализация са постигнали и Хитлер и Мусолини. Но тя е само в петото тяло. Ако четирите по-ниски тела не са в съгласие с петото, тази кристализация се превръща в болест. Ма-хавира и Буда също са кристализирали, но по съвършено различен начин.\nНие всички жадуваме да осъществим егото си поради съкровената потребност да достигнем петото тяло. Но ако избираме по-кратък път, накрая губим пътя. Най-краткият път е чрез пари, власт, политика. Може да се постигне его, но това е лъжлива кристализация, тя е в разрез с личността ви. Тя е като мазол, образувал се върху крака и закоравял. Това е лъжлива кристализация, аномално образование, болест.\nАко в петото тялото гъската се окаже на свобода, попадате в шестото. Този процес е от сферата на тайнствата. Да петото ниво могат да се използват научни методи, йога също може да помогне. Но по-нататък тя е безсмислена, защото йога е методология, научна техника.\nВ петото помага дзен, който е метод за изкачване от петото в шестото. Дзен е разцъфтял в Япония, но се е родил в Индия. Корените му са в йога. Йога е разцъфтяла в дзен.\nДзен много привлича хората от Запада, защото западното его е кристализирано до известна степен. На Запад хората се чувстват стопани на света, имат всичко. Но егото не е кристализирано по верния начин. Не се е развило чрез трансцедентация на първите четири тела. Дзен стана популярен на Запад, но не може много да помогне поради лъжливата кристализация. На западния човек много повече му помага Гурджиев, защото работи от първото към петото тяло. Не стига по-далеч от петото, защото работи само до постигане на кристализацията. Но чрез техниките му може да се достигне необходимата кристализация.\nНа Запад дзен е само едно проява на снобизъм, защото е без корени. На Изток дзен е минал дълъг път на развитие, тръгвайки от хатха йога и достигайки върховете в Буда. Чрез хиляди години на смирение - не его, а пасивност, не целенасочено действие, а приемане - чрез развиване и преобладаване на женски всеприемащия ум. На Изток винаги е преобладавало женското начало, на Запад - мъжкото, агресивно, целенасочено. Изтокът е отворен, приемащ. Дзен можа да помогне на хората от Изтока, защото други методи, други системи са работили над четирите по-ниски тела. Тези четири тела стават корените, върху които дзен може да разцъфти.\nДнес дзен почти изцяло е загубил смисъла си в Япония. Причината е, че Япония стана абсолютно западна държава. Някога японците бяха най-скромните и смирени хора, но сега смирението им е показно. То вече не е част от съкровената им същност. И дзен загуби почва в Япония и стана популярен на Запад. Но популярността му е предизвикана от лъжливата кристализация на егото.\nЗа прехода от петото към шестото ниво дзен е много полезен. Но само тогава - нито по-рано, нито по-късно. За другите тела не само не е полезен, но дори е вреден. В началното училище не може да се учи по университетска програма.\nАко се използва дзен преди петото тяло, може да се изживее сатори, но не и самадхи. Сатори е лъжливо самадхи. То е проблясване на самадхи, но нищо повече. По отношение на четвъртото, менталното тяло сатори придава повече артистичност и естетичност. То ще ви донесе усещане за прекрасното и радост от живота. Но няма да подпомогне кристализацията и преминаването от четвъртото в петото тяло.\nДзен помага само след кристализацията. Гъската се оказва на свобода без всякакви "как". Но може да се практикува само след прилагането на много други методи. Художникът може да рисува със затворени очи, може да го прави играейки си. Актьорът може да е толкова естествен в ролята си, че да изглежда, че не играе. Но за това са потребни много години труд и тренировка. Актьорът става съвсем непринуден, но тази лекота не се постига за един ден. Там също имат методика.\nВсички вървим, но не знаем как го правим. Ако някой ви попита как вървите, ще отговорите: "Просто вървя". Тук няма "как". Но това "как" е станало в детството, когато детето прохожда. То се учи. Ако му кажете: "Не трябва да се учиш. Просто върви!" - това ще е нелепост. Тъй казва Кришнамурти на възрастни хора с детски ум: "Способни сте да вървите! Просто вървете!" И те го слушат с възторг. Колко е просто! Не трябват никакви методи. Тогава всеки може да проходи.\nКришнамурти става популярен на Запад точно затова. Като погледнеш хатха йога, бхакти или мантра йога, раджа йога или тантра, те изглеждат много трудни, дълги и уморителни. Нужни са столетия труд, безброй прераждания. А хората не могат да чакат. Дай им незабавен, най-кратък път. Затова Кришнамурти много им допада. Той твърди: "Няма никакви методи. Просто вървете. Вървете към бога". Но отсъствието на метод (не-метод) е най-сложното нещо. Да играеш така, че да изглежда, че не играеш, да говориш така, все едно не говориш, да вървиш така, сякаш не вървиш, без всякакво напрежение - всичко това е резултат на дълги усилия. Усилията и трудът са необходими. Те са задължителни. Но и те имат граници. До петото тяло са необходими, но по-нататък, от петото към шестото, са безполезни. Никъде няма да стигнете, гъската никога няма да получи свобода.\nТова е проблемът на индийските йоги. Трудно им е да преминат петото тяло, защото са ориентирани към метода, хипнотизирани са от него. Те винаги са работили с метод. Това е ясно формулирана наука и до петото тяло всичко върви лесно. Изисква се усилие - те го извършват! Никакво напрежение не им е трудно. Те могат да направят всякакво усилие. Но в петото тяло им предстои да преминат от метода към не-метод. И се оказват объркани. Спират се. За много търсещи петото тяло се оказва последно. Ето защо говорят за пет, а не за седем тела. Тези, които стигат да петото, решават, че това е всичко. А това не е краят, това е ново начало. Сега трябва да се върви от индивидуалното към не-индивидуалното. Дзен и методите, подобни на дзен, извършвани без усилия, могат да помогнат.\nДзадзен означава да се седи просто така, без нищо да се прави. Този, който е правил безброй неща, не може да си го представи. Просто да седи и нищо да не прави. Непостижимо е. Ганди не може да си представи такова нещо. Той казва: "Ще въртя чакрите си. Все трябва нещо да се прави. Това е моята молитва, медитацията ми". Неправенето за него не значи нищо. Неправенето има собствена сфера, свое блаженство, своя настройка, но всичко това става при прехода от петото към шестото тяло. Преди това човек не може да го разбере.\nОт шестото към седмото тяло дори и не-метод няма. Методът се изгубва в петото, не-методът - в шестото. В един прекрасен ден просто откривате, че се намирате в седмото тяло. Изчезва даже космосът, остава само нищото. То просто се случва. Случва се при прехода от шестото към седмото. Непредизвикано, непознато.\nИ само ако не е предизвикано от нищо, се прекъсва връзката с това, което е било преди. Ако има причина, тогава остава непрекъснатостта и битието не може да изчезне дори в седмото тяло. Седмото тяло е пълно небитие, нирвана, пустота, несъществуване.\nВ преминаването от битие към небитие не може да има непрекъснатост. Това е съвсем безпричинен скок. Ако имаше причина, не би се нарушила непрекъснатостта и седмото тяло с нищо няма да се различава от шестото, затова за придвижването от шестото към седмото тяло е невъзможно дори да се говори. Това е прекъсване, пропаст. Нещо е имало, има нещо и сега, но помежду им няма никаква връзка. Нещо е изчезнало и нещо се е появило, но те нямат отношение едно към друго. Както когато един гост излиза през една врата, а друг влиза от друга врата. Няма никаква взаимозависимост между излизането на единия и влизането на другия, те не са свързани.\nСедмото тяло е висшето, крайното, защото сега сте излезли дори от света на причинната обусловеност. Върнали сте се към първоизточника, към това, което е било преди сътворението и което ще бъде след унищожението му. И тъй, от шестото към седмото няма дори и не-метод. Всичко ще бъде пречка, а не помощ. От космическото към небитието води само ставащото: безпричинно, неподготвено, нечакано. Случва се внезапно. Помнете само едно: не се залепвайте за шестото тяло. Привързаността към шестото ще ви попречи да преминете в седмото. Няма позитивен път за преход към седмото тяло, но е възможна негативна пречка. Можете да се привържете към Брахма, към космоса. Да кажете: "Аз стигнах!" Тези, които казват, че са стигнали, не могат да преминат в седмото измерение. Тези, които казват:"Аз постигнах!" остават в шестото. Тези, които са написали Ведите, са останали в шестото. Само Буда е преминал след шестото, защото казал: "Не знам". Отказвал да дава отговори на висши въпроси. Казва: "Никой не знае. Никой не е опознал". Не разбрали Буда. Тези, които го слушали, казвали: "Но нашите учители знаят. Те твърдят, че има Брахма." А Буда им говорел за седмото тяло. Нито един учител не може да каже, че е опознал седмото тяло. Защото щом каже това, губи връзка с него. Опознавайки го, не можеш да го разкажеш. До шестото тяло е възможно символично описание, но за седмото няма символи. То е само пустота.\nВ Китай има един абсолютно пуст храм. В него няма нищо - няма изображения, няма свещени текстове, нищо. Само голи стени. Даже жрецът е извън храма. Той казва: "Жрецът може да е само вън от храма. Вътре не може да бъде." Ако го запитате: "Къде е божеството на храма?" ще отговори: "Ето, погледнете!" - а там има само пустота, няма никой. А той казва: "Вижте де! Сега!". А там стоят голи стени и празен храм. Ако търсите обекти, не можете да преминете от шестото в седмото тяло. Затова подготовката има негативен характер. Трябва негативен ум, който не жадува за нищо, дори за мокша - за освобождение - дори за нирвана или за истината, ум, който не чака нищо - нито Бог, нито Брахма. Ум прост, без стремежи, без желания. Само същност. И тогава се случва това... и дори космосът изчезва. Така, постепенно, може да се стигне до седмото тяло. Започнете от физическото, поработете върху етерното, после върху астралното, менталното и духовното. До петото можете да работите, а от петото нататък - просто осъзнавайте. Действието вече не е задължително, важно е съзнанието. И накрая, от шестото към седмото тяло, дори съзнанието не е важно. Само същността, битието. Това е нашата единствена възможност.\nПапка: Ошо - Трансформация на седемте тела | Посещения: 1042 | Ченълинги | The Arcturians


16 яну 2020 | 18:30 59762\nМного хора, посетили Швеция, впоследствие имат различно разбиране за това какво означава средно качество на живот.\nВсеки, който живее в тази страна, има право на безплатно образование, безплатни медицински грижи, високи детски надбавки и обезщетения за безработица.\nНо това не е всичко. Напоследък в страната дори имплантират микрочипове в хора, така че всички важни данни за човека да се съхраняват на едно място - в пръста му.\nBright Side представя 17 удивителни факта за Швеция:\n1. Скандинавците са "корави" хора\nШведите са свикнали със студеното време. Когато термометърът показва 0 градуса или дори по-малко, можете да видите това леко облечени хора, каращи колела, бебета без шапки и с разкопчани якета и други.\n2. В магазините има правила за добро поведение\nМестните хора отиват в супермаркета със специални платнени пазарски чанти, за да не се налага да използват пластмасови торбички, които са вредни за околната среда. Ако се появят новини за компания или ферма, касаещи замърсяване на въздуха, водата или злоупотреба с животни, хората просто спират да купуват продуктите й.\nНа касата шведите поставят продуктите така, че касиерът да може веднага да види баркода. Това прави целия процес по пазаруване значително по-бърз. За да се улеснят клиентите в откриването на необходимите им храни, на всяка количка в супермаркета има карти.\n3. Бащите трябва да прекарат 3 месеца с децата си след раждането\nОтпускът по майчинство в Швеция е с продължителност 480 дни, а бащите трябва да прекарат 90 дни с новородените си деца. Това е закон и няма начин да бъде избегнат. Властите смятат, че бащата трябва да участва пълноценно в процеса на отглеждане на деца, започвайки от най-ранните им дни.\n4. Шведите са много еко\nВъв всички градове на тази страна има много зелени площи. Парковете са обитавани от птици, зайци, таралежи и други животни. Ако не уважавате природата, рискувате сериозни глоби и дори затвор.\nЕдин от законите в Швеция гласи, че на всички е разрешен достъпът до природни ресурси. Хората могат да плуват във водите, да лагеруват, да събират плодове и да карат колела, дори в частна собственост. Риболовът обаче е само спорт и уловът трябва да се върне обратно във водоема.\n5. В Швеция не се работи извънредно\nЕдна нормална ситуация: вие сте по средата на важна комуникация и става 18 часа. Веднага получавате автоматичен отговор, който гласи: „Работният ден приключи, ще продължим утре.“ Местните хора уважават свободното време и личния живот.\nИ ако една компания предоставя 45-минутна почивка за обяд, служителите ще отделят точно 45 минути за нея. В офисите пък се грижат не само за душевния, но и за физическия комфорт на работещите.\n6. Почти никога не се използват пари в брой\nХората в Швеция използват система, наречена Swish, чрез която плащат всички свои покупки. Тя е свързана с техния телефонен номер и банковата им сметка. През септември 2018 г. системата има 6.5 млн. потребители.\nИма дори глагол swish, който означава да прехвърляте пари или да плащате за нещо. Не можете да използвате кеш дори и на уличен пазар.\n7. Шведите не си крещят един на друг, когато спорят\nКогато се окажат в спорна ситуация, която не могат да разрешат сами, шведите винаги търсят посредник. Например, ако някой слуша силно музика през нощта, те не се разправят сами, а пишат жалба до хазяина.\nКогато има проблеми в семейството, се ходи при семейни терапевти. Каквото и да се случи, винаги има трета страна, която да възстанови справедливостта.\n8. В Швеция хората ядат бонбони в събота\nТази сладка традиция, колкото и странно да звучи, има доста тъмен произход. През 40-те години на миналия век правителството, съвместно с производители на бонбони, провежда тестове върху пациенти на психиатрични клиники, за да установи дали има реална опасност от яденето на сладкиши.\nКогато се доказало, че те са вредни за зъбите, се родила традицията lördagsgodis: шведките могат да ядат толкова сладкиши, колкото искат, но само един ден в седмицата. Така че едно средностатистическо шведско семейство изяжда около 2.6 кг бонбони в събота.\n22:05 | 20 May 2020\nЖивея в Швеция от 6 години и някои точки са напълно измислени, а други доукрасени или преувеличени. Забелязвам тенденция в статиите ви за изкривяване на някои факти. Надявам се да преосмислите тази политика, ако искате да задържите читателите и да бъдете сериозна и достоверна медия, а не да гоните евтина сензация, която има в изобилие.\n08:01 | 17 January 2020\nБлагодаря БПФ туй е доста полезна инфо, но пък и доста правила имат дето явно демотивират хората и живеят на помощи. Чипирани уникална намеса в личното пространство катоо животно ще чипират, ами да чипират мигрите ... ааа пардон те са с повече права ...\n19:01 | 16 January 2020\nМного захаросано, бе... защо не разкажете и други нещица от последно време? Например това, че все повече са швеците, които не работят цял живот, живеейки на социални помощи? Или че в Швеция има най-много мигри спрямо броя на местното население? Че престъпленията, особено сексуални, вършени от мигри ескалират в геометрическа прогресия, че в Малмьо има цели квартали, завладени от тях, дето и полиция не влиза? Че там има дори специална болница за изнасилени МЪЖЕ? Ами язък им за възпитанието на тия мухлювци !!! Вървят 5-6 швеци по улицата, някакъв крастав талибан се блъска нарочно в тях, те вместо да го смажат от бой, му се ИЗВИНЯВАТ !!!


Синът на убитата Алена Щерк проговори и разкри зловещи неща за Виктор Спига | 7 Дни София\nSlideSofia onlineЕкслузивноИнтервюПоследни новини\nСинът на убитата Алена Щерк проговори и разкри зловещи неща за Виктор Спига\nВ първото си интервю синът на убитата Алена Щерк потвърждава, че майка му е подала жалба за тормоз срещу обвинения в убийството й Виктор. Кристиан Щерк разказва за отношенията на майка му със Спига, както и за това, че по нейната кола са открити петна кръв.\nЕто какво заяви синът на убитата Алена в интервю на “Телеграф“:\n– Кристиан, първо искам да поднеса съболезнования за смъртта на майка ви. Докато течеше издирването й, се появяваха всякакви фалшиви новини за нея, семейството ви и убиеца. Кои от тях ви направиха впечатление?\n– Първо искам да кажа, че само вие написахте, че аз съм единствено дете на майка ми и второ – не живея с нея.\n– Къде бяхте по време на изчезването на Алена Щерк?\n– За кой ден говорите – четвъртък или петък?\n– Познавахте ли заподозрения за убийството Виктор Спига, който е бивш приятел на майка ви?\n– Да, да, познавах го.\n– Какви бяха впечатление ви от него, що за човек е? Знаете, че той е арестуван в Италия и сега се чака местният съд да одобри екстрадирането му в България, за да го съдят тук.\n– Първоначално бяха доста добри впечатленията ми. Не бих предположил, че е лош човек или нещо подобно, но… Впоследствие стана ясно, че нещо не е наред и майка ми приключи връзката им.\n– Имате предвид, че не е добре психически или нещо друго?\n– Нещо друго, но не знам какво точно. Сега не знам дали психически не е бил наред, но вдигаше скандали за всякакви неща.\n– Държал ли се е агресивно?\n– Доколкото помня не я е удрял. Но не искам да коментирам, за да не навредя на разследването.\n– Той тормозил ли е Алена Щерк психически и възможно ли е това да е причината тя да го напусне?\n– Да, имаше такива случаи. Тя беше подала жалби за психически тормоз срещу него в 6-о РПУ.\n– Всички описват майка ви като слънчев и прекрасен човек, влюбен в латинотанците. Каква беше тя през вашите очи?\n– Майка беше много добър човек, много позитивна, много отзивчива. Тя до последно и на Виктор помагаше. Беше му дала нейната кола да я кара. Помагаше му с преводи, с документи за фирмата. Знаете, че преди това беше обща и на двамата.\nМайка беше наистина много отзивчив човек. Толкова много хора ми писаха, и то добри неща за нея… Имаше много приятели, на всички гледаше да помогне.\n– Какво мислите да правите оттук нататък?\n– В момента не знам, наистина не знам… Може би трябва още време, за да разбера какво се е случило, може би още не съм осъзнал дори че нея я няма.\n– Разпитаха ли ви вече?\n– Още в началото дадох сведения.\n– Когато върнат Спига в България, вероятно пак ще трябва да ви разпитат?\n– Да и аз така предполагам.\nПредишнаКозилата от ДеБъ брани Калин(к)а на Киро: Да затворим украинците за 72 часа в Елхово\nСледващаЗаради влошена икономика: "Еконт" на Николай Събев вдига цените